هانا هاربر (Hannah Harper) (4 يوليه 1982 -) ممثلة ومخرجة ومنتجة بورنوجرافية بريطانية ، اسمها الحقيقى سامانثا هيدسون (Samantha Hudson) . اتولدت هانا هاربر يوم 4 يوليه 1982 فى مدينة بريكسهام فى مقاطعة ديڤون فى انجلترا ، وهى كانت طالبة متفوقة فى المدرسة ولما خلصت دراستها الثانوية دخلت كلية جنوب ديڤون ودرست فيها السايكولوجيا و فنون المسرح و الميديا و الرقص واشتغلت بياعة سمك لفترة قصيرة . بعد كده قدمت نفسها لفندق من فنادق مقاطعة ديڤون اشتغلت فيه موظفة استقبال و عاملة بار و جرسونة . وفى سنة 2001 سافرت للندن عاصمة المملكه المتحده واشتغلت هناك موديل عريان بعدما أقنعها جوزها بكده . فى سنة 2001 اتطلقت هانا هاربر من جوزها وسافرت على طول لمدينة لوس انجليس فى ولاية كاليفورنيا الامريكية وهناك دخلت فى مجال البورنوجرافيا لما مثلت على سبيل الهواية عدد قليل من الافلام البورنوجرافية لحساب شركة TM Video Production اللى أنتجت اول فيلم بورنوجرافى ليها مع الممثل البورنوجرافى بن دوفر (Ben Dover) ، بعد كده مضت عقد احتكار مع شركة Legend Entertainment وعقد احتكار تانى فى نفس الوقت مع شركة Sin City Video وده اللى خلاها تشارك فى فعاليات وكالة LA Direct Models مع عشيقها فى الوقت ده الممثل البورنوجرافى بن إنجليش (Ben English) قبل مايسيبوا بعض فى سنة 2004 .